मुकेश अंबानी
मुकेश धीरूभाई अंबानी (जन्म 19 अप्रैल 1957 को यमन में) एक भारतीय व्यवसायी हैं और इंडिया टाइम्स के अनुसार 31 मार्च 2020 तक उनकी सम्पत्ति लगभग 48 अरब डॉलर हैं। वे रिलायंस इंडस्ट्रीज के अध्यक्ष, प्रबंध निदेशक और कंपनी के सबसे बड़े शेयरधारक हैं। यह भारत में निजी क्षेत्र की सबसे बड़ी तथा फोर्च्यून ५०० कंपनी है। रिलायंस इंडस्ट्रीज में उनकी व्यक्तिगत हिस्सेदारी 87.56 % है | मुकेश अंबानी अभी भी मार्च, 2020 तक एशिया के सबसे अमीर और दुनिया के 17 वें सबसे अमीर व्यक्ति बने हुए हैं | उनकी संपत्ति का मूल्य (फोर्ब्स के अनुसार) 488 अरब अमेरिकी डॉलर है, जिससे वे भारत के सबसे अमीर व्यक्ति हैं।तथा उनकी कंपनी रिलायंस जियो भारत की सबसे बड़ी टेलिकॉम कंपनी है।
सबसे अमीर भारतीयों की सूची
यह 2019 में "फोर्ब्स" पत्रिका द्वारा संकलित और प्रकाशित धन और संपत्ति के वार्षिक मूल्यांकन के आधार पर सबसे अमीर भारतीयों की सूची है। उसी वर्ष भारत में 106 अरबपति थे जिनकी बदौलत संयुक्त राज्य अमेरिका, चीन और जर्मनी के बाद देश को दुनिया में चौथे स्थान पर आता है। कुछ भारतवंशी व्यक्ति जिनके पास एक विदेशी नागरिकता है, जैसे हिंदुजा परिवार या पालोनजी मिस्त्री सूची में शामिल नहीं किए गए हैं।